## Pravilnik o vođenju matičnih knjiga i uzgojnih upisnika te upisu uzgojno valjanih životinja

### NN 164/2004 (26.11.2004.), Pravilnik o vođenju matičnih knjiga i uzgojnih upisnika te upisu uzgojno valjanih životinja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2880

Na
temelju članka 3a. stavka 3. i članka 4. stavka 3. Zakona o stočarstvu
(»Narodne novine« broj 70/97, 36/98 i 151/03), ministar poljoprivrede,
šumarstva i vodnoga gospodarstva, donosi

## PRAVILNIK

### O VOĐENJU MATIČNIH KNJIGA I UZGOJNIH UPISNIKA TE UPISU UZGOJNO VALJANIH ŽIVOTINJA

1.
OPĆE ODREDBE

Članak
1.

Ovim
Pravilnikom propisuje se način vođenja matičnih knjiga i uzgojnih upisnika,
podjela matičnih knjiga te utvrđuju uvjeti kojima treba udovoljiti da bi se
domaća životinja mogla svrstati u skupinu uzgojno valjanih i upisati u matičnu
knjigu ili uzgojni upisnik.

2.
UVJETI UPISA UZGOJNO VALJANIH ŽIVOTINJA

Članak
2.

Domaća
životinja može biti upisana u matičnu knjigu ili uzgojni upisnik ako pripada
uzgojno valjanim grlima.

Uzgojna
valjanost domaćih životinja utvrđuje se na temelju podataka o njihovom
podrijetlu, proizvodnim i uzgojnim osobinama predaka i srodnika, prema
vanjštini grla te podacima o njihovim proizvodnim osobinama za uzgojne
kategorije za koje je to moguće utvrditi. Uzgojna valjanost domaćih životinja
iz hibridnog uzgoja djedovskih i roditeljskih linija utvrđuje se na temelju
dokumentacije u kojoj su navedene vrijednosti za pojedine osobine iz kojih se
procjenjuje uzgojna vrijednost programa križanja ili hibridnog programa.

Članak 3.

Uzgojno
valjana grla u kojih je udio krvi jedne pasmine manji od 87,5% razvrstavaju se
u skupinu križanih životinja, ako to nije drugačije određeno potvrđenim
uzgojnim programom.

Članak
4.

Uzgojno
valjana grla moraju zadovoljavati uvjete glede vanj­štine, posebice uzraslosti
primjerene dobi i uzgojnim standardima za pasminu, križance i liniju prema
potvrđenom uzgojnom programu.

3.
PODJELA I SADRŽAJ MATIČNE KNJIGE I UZGOJNOG UPISNIKA

Članak
5.

Uzgojno
valjana grla upisuju se u matičnu knjigu ili uzgojni upisnik koji se vode
odvojeno za pojedine vrste, pasmine, linije i hibride.

Matična
knjiga razdijeljena je na glavni dio i dodatne dijelove.

Članak
6.

U
glavni dio matične knjige upisuju se uzgojno valjane životinje čiste pasmine
dobivene provedbom potvrđenog uzgojnog programa koje ispunjavaju sljedeće
uvjete:

– imaju
poznate roditelje i roditelje roditelja iste pasmine,

–
označene su od rođenja prema propisima za označavanje,

–  imaju rodoslovlje koje je u suglasju s
pravilima te matične knjige.

Članak 7.

U
dodatni dio matične knjige mogu se upisati ženske uzgojno valjane životinje
koje u cijelosti ne udovoljavaju uvjete iz članka 6. ovoga Pravilnika ako
zadovoljavaju slijedeće uvjete:

– može
se na temelju dokumenata utvrditi njihovo podrijetlo,

–
ocjenom je potvrđeno da udovoljavaju standard pasmine, prema potvrđenom
uzgojnom programu,

–
raspolažu s minimumom podataka o vrijednostima proizvodnih osobina.

U
dodatni dio matične knjige mogu se upisati i muške uzgojno valjane rasplodne
životinje koje udovoljavaju uvjete iz stavka 1. ovoga članka, a od posebnog su
uzgojnog značaja.

Članak
8.

Uzgojno
valjane životinje čije su majka i bake upisane u dodatnom dijelu matične knjige
i kod kojih su otac i djedovi upisani u glavni dio matične knjige mogu se
prihvatiti kao čista pasmina i upisati u glavni dio matične knjige ako je to u
suglasju s potvrđenim uzgojnim programom.

Članak
9.

U
uzgojni upisnik upisuju se uzgojno valjane životinje koje potječu iz hibridnog
ili križanog uzgoja te životinje kod kojih se može utvrditi podrijetlo jednog
roditelja, a imaju posebni uzgojni značaj.

Iznimno,
životinja se može upisati u uzgojni upisnik bez poznatih roditelja ako u
Republici Hrvatskoj nema dovoljno uzgojno valjanih grla neke pasmine, a ona je
od uzgojne važnosti.

Članak
10.

Matičnu
knjigu i uzgojni upisnik vodi ovlaštena ustanova, uzgojna organizacija i
ovlašteni uzgajivači koji samostalno provode uzgojni program.

Uzgojni upisnik vodi i uzgojno društvo.

Članak 11.

Uzgojno valjane životinje koje su upisane u matičnu
knjigu ili uzgojni upisnik moraju biti upisane i u Središnji popis mati­čnih
grla ili Središnji popis matičnih jata, kojeg vodi ovlaštena ustanova ili
središnji savez.

Članak 12.

Matična knjiga mora sadržavati najmanje sljedeće
podatke o matičnom grlu:

– broj i oznaka grla,

– datum rođenja,

– pasmina,

– spol,

– broj i oznaka oca,

– broj i oznaka majke,

– ime i adresa uzgajivača i vlasnika,

– poznati rezultati ispitivanja,

– datum prodaje,

– ime i adresa kupca,

– datum izlučenja,

– razlog izlučenja.

Kod uzgojno valjanih životinja koje su dobivene
prijenosom zametaka a upisuju se u matičnu knjigu potrebno je uz ostalo navesti
podatke o biološkim roditeljima te podatak o genskom testu.

Članak 13.

Matična knjiga matica pčela mora sadržavati najmanje
sljedeće podatke o matici:

– broj i oznaka matice,

– podaci o podrijetlu,

– ime i adresa uzgajivača i vlasnika,

– datum oplodnje.

Članak 14.

Uzgojni upisnik mora sadržavati najmanje sljedeće
podatke o uzgojno valjanoj životinji:

– broj i oznaka grla,

– datum rođenja,

– pasmina, križanac ili linija,

– spol,

– podaci o podrijetlu,

– ime i adresa uzgajivača i vlasnika,

– poznati rezultati ispitivanja,

– datum prodaje,

– ime i adresa kupca,

– datum izlučenja,

– razlog izlučenja.

Članak
15.

Uzgojni upisnik peradi mora sadržavati najmanje sljedeće
podatke o uzgojno valjanoj peradi:

– broj i oznaka jata,

– pasmina ili linija,

– datum valjenja,

– ime i adresa uzgajivača i vlasnika.

Članak 16.

U matičnu knjigu i uzgojni upisnikupisuju se
i novi podaci o proizvodnim i uzgojnim osobinama svake uzgojno valjane
životinje, i to:

– podaci o proizvodnosti i rezultatima ispitivanja
grla,

– ocjena vanjštine grla,

– rasplodna proizvodnja,

– ostali podaci za koje se može utvrditi da su od
uzgojnog značaja za pojedine vrste, pasmine, linije ili hibride.

4. PRIJELAZNE I ZAVRŠNE ODREDBE

Članak 17.

Danom stupanja na snagu ovoga Pravilnika prestaje
važiti Pravilnik o upisu i obilježavanju uzgojno valjanih životinja (»Narodne
novine« broj 22/98).

Članak 18.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-02/04-01/99

Urbroj:
525-1-04-1

Zagreb,
16. studenoga 2004.

Ministar
**Petar Čobanković**, v. r.

Pravilnik, NN 164/2004-2880